ครั้งแรกที่เคยมาทานร้านนี้ น่าจะราวๆ 10 กว่าปีก่อนละ เห็นจากรายการอะไรสักอย่างเนี่ยแหละ ร้านตั้งอยู่หน้าคลังน้ำมันเชลล์ คลองเตย จาก 5 แยก ณ ระนอง ตรงเข้ามาทางตึกล็อคเล่ย์ ตรงข้ามทางรถไฟมาผ่าน บางกอกโพสต์ ด้านขวามือ ร้านตั้งอยู่หัวมุมสุดทางก่อนเลี้ยวซ้ายไปทางวัดคลองเตยใน ก่อนถึงถ้ามีที่จอดริมทางว่างก็จอดได้เลย

ตั้งแต่ได้มาลองชิมครั้งแรก หลังจากนั้นมีโอกาสก็จะแวะมาทานประจำ ติดใจในรสชาติ เป็ดย่าง น้ำราดหอม อร่อย หมูแดง หมูกรอบ ก็ใช้ได้ จุดเด่นอยู่ที่น้ำราด

เมนูประจำ :

ข้าวหน้าเป็ดย่าง, เกี๊ยวน้ำเป็ด

ถ้าเป็นวันธรรมดา ที่พนักงานออฟฟิศทำงาน ควรหลีกเลี่ยงช่วงพักเที่ยง เพราะคนเยอะมาก และก็จะหมดเร็ว บางครั้งบ่ายโมงนิดๆ ก็หมดแล้ว แต่วันนี้เป็นช่วงเทศกาลกินเจ ลูกค้าเลยน้อยไปสักหน่อย

เจ๊เจ้าของเวลาลูกค้าเยอะ ๆ หน้าจะไม่ค่อยรับแขกหน่อยนะ แต่เคยคุยกับเจ๊ช่วงว่างๆ ก็คุยอัธยาศัยดีนะ